

ΑΠΟΦΑΣΗ ΕΚΛΟΓΟΑΠΟΛΟΓΙΣΤΙΚΗΣ ΣΥΝΕΛΕΥΣΗΣ ΣΥΝΤΑΞΙΟΥΧΩΝ ΕΚΠΑΙΔΕΥΤΙΚΩΝ ΛΑΡΙΣΑΣ ΠΑΡΑΡΤΗΜΑ ΤΗΣ ΠΕΣΕΚ.

Επειδή η ζωή δεν σταματά ολοκληρώνοντας τον εργασιακό μας βίο.

Επειδή δεν νιώθουμε ότι ξοφλήσαμε, και δεν θέλουμε να μπούμε στο

περιθώριο της ζωής.

Επειδή δεν μπορούμε να μένουμε απαθείς στην πραγματικότητα που μας

περιβάλλει.

Επειδή νιώθουμε πως μπορούμε - και πρέπει - να συμβάλλουμε και εμείς στο

να πάνε τα πράγματα αλλιώς, το Παράρτημα Λάρισας της Π.Ε.Σ.ΕΚ. δεν

ασχολείται μόνο με τα στενά συνταξιοδοτικά μας προβλήματα. Βρίσκεται

στο πλευρό των εν ενεργεία συναδέλφων μας, που παλεύουν για μια

καλύτερη, σύγχρονη Δημόσια Παιδεία. Αφουγκράζεται τις αγωνίες της

νεολαίας και της συμπαραστέκεται. Συναντιέται αλληλέγγυα με τους αγώνες

των εργαζομένων για την υπεράσπιση, κατοχύρωση και διεύρυνση των

δικαιωμάτων τους.

 Καλούμε όλους τους συνταξιούχους εκπαιδευτικούς, που προτάσσουν την

υπεράσπιση μιας ζωής ανθρώπινης με αξίες και αξιοπρέπεια, να

συσπειρωθούν, στην ΠΕΣΕΚ, και να αγωνιστούμε για :

✓ Απόδοση δικαιοσύνης στο έγκλημα των Τεμπών. Να μην συγκαλύψουν τους ενόχους και τις ευθύνες τους.

✓ Εθνικοποίηση των σιδηροδρόμων ΤΩΡΑ χωρίς αποζημίωση, με εργατικό

και κοινωνικό έλεγχο για δημόσιες ασφαλείς και φθηνές συγκοινωνίες.

✓ Το νερό, το ρεύμα, η υγεία, η παιδεία, ο πολιτισμός…. να αντιμετωπίζονται ως δημόσια αγαθά, και να μη γίνουν πεδία κερδοφορίας ενός άπληστου και καταστροφικού καπιταλισμού.

✓ Τον δημόσιο χαρακτήρα της εκπαίδευσης με αύξηση των δαπανών για την παιδεία και τη διασφάλιση της ισότιμης πρόσβασης στην εκπαίδευση για όλα τα παιδιά.

✓ Να μπει ένα τέλος στη δήθεν αξιολόγηση που προωθεί το Υπουργείο παιδείας η οποία ΣΤΟΧΟΠΟΙΕΙ τον εκπαιδευτικό που αντιστέκεται στην κατηγοριοποίηση της δημόσιας δωρεάν Παιδείας και στην ιδιωτικοποίησή της.

✓ Να παύσουν άμεσα οι - παράνομες και αντισυνταγματικές - διώξεις και απολύσεις (!!) συναδέλφων και συναδελφισσών λόγω της συμμετοχής τους σε έναν νόμιμο και έντιμο απεργιακό αγώνα!

✓ Την κατάργηση των ελαστικών σχέσεων εργασίας. Μόνιμη και αξιοπρεπή εργασία για όλους και όλες.

✓ Επαναφορά της 13ης και 14ης σύνταξης /μισθού. Αποκατάσταση του ΕΦΑΠΑΞ στα επίπεδα του 2010. Καμιά περικοπή στις συντάξεις Χηρείας. Επιστροφή όλων των μνημονιακών περικοπών.

✓ Κατάργηση του ν. Κατρούγκαλου και κάθε αντιασφαλιστικού νόμου. Ενσωμάτωση της προσωπικής διαφοράς στη Σύνταξη.

✓  Να σταματήσει κάθε απόπειρα εκποίησης περιουσίας των Ταμείων μας.

✓ Δημόσιο, καθολικό, υποχρεωτικό αναδιανεμητικό σύστημα κοινωνικής ασφάλισης, που θα διασφαλίζει ένα αξιοπρεπές επίπεδο ζωής.

✓ Δημόσιο Σύστημα Υγείας, χωρίς επιβάρυνση των εργαζομένων, των ανέργων και των συνταξιούχων στα φάρμακα και την περίθαλψη.

✓ Νοσοκομεία στελεχωμένα με τους αναγκαίους γιατρούς και το απαραίτητο νοσηλευτικό προσωπικό.

Και ακόμη :

Έχουμε χρέος να αγωνιστούμε και να διεκδικήσουμε την απεμπλοκή της χώρας μας από τους πολεμοκάπηλους σχεδιασμούς της Ε.Ε του ΝΑΤΟ και των Η.Π.Α . Να μην ανεχτούμε , να εμποδίσουμε τη συμμετοχή της πατρίδας μας στη «Συμμαχία των Προθύμων» , που σχεδιάζουν τώρα οι ευρωπαίοι εταίροι μας με τη διάθεση 800 δις!! ευρώ για νέους εξοπλισμούς , που υπονομεύουν ξεκάθαρα, την ειρήνη, και απειλούν τη ζωή για τους λαούς της Ευρώπης και όλης της περιοχής μας ! Καμιά συμμετοχή Ελλήνων στρατιωτών σε πολεμικές επιχειρήσεις έξω από τη χώρας μας που άλλωστε δεν υπηρετούν τα συμφέροντα της Πατρίδας

Να σταματήσει τώρα η γενοκτονία του Παλαιστινιακού λαού. Να καταδικαστεί η κυβέρνηση του Ισραήλ για τα εγκλήματα σε βάρος αμάχων !! Αλληλεγγύη στον Παλαιστινιακό λαό, στον αγώνα του για δημιουργία ανεξάρτητου Παλαιστινιακού κράτους.

Από την ψηφοφορία που ακολούθησε εκλέχτηκαν κατ’ αλφαβητική σειρά στη Συντονιστική Επιτροπή οι : Κακαγιάννης Νικόλαος , Κουφιώτου Λίτσα , Κριτσινιώτης Αθανάσιος , Παπαδημητρούλη Χριστίνα , Σιέρρας Απόστολος , Τσαπραλή Μαρία , Χριστοδούλου Αστέριος.

Λάρισα 20 / 3 / 2025